stanford-oval/wikipedia huggingface dataset:
Missionuoret
Toiminnot

Koulutus. Järjestöllä on oma University of the Nations (U of N). Kouluissa yhdistyvät opetus, oppisopimuskoulutus ja käytännön työ. Disciples Training School (DTS) on järjestön opetuslapseuskoulu.
Evankelioiminen. Tavoittaakseen erilaisia ihmisiä lähetysjärjestö tekee yhteistyötä paikallisten seurakuntien kanssa ja perustaa uusia seurakuntia paikkoihin, joissa niitä ei ole ollut.
Armopalvelu. Ilmaistakseen Jumalan rakkautta köyhiä ja apua tarvitsevia kohtaan käytännön tasolla järjestö tekee monenlaista: se huolehtii katulapsista Etelä-Amerikassa, toimittaa tarvikkeita pakolaisille Afrikassa ja Aasiassa ja auttaa huumevieroituksessa Pohjois-Amerikassa ja Euroopassa. "Laupeuden osoittaminen on 'Jumalan käsinä ja jalkoina' olemista kärsivässä maailmassa."
Missionuoret Suomessa

Suomessa YWAM:n toiminta alkoi vuonna 1972, jolloin suomalaisia nuoria osallistui Münchenin olympialaisten yhteydessä järjestettyyn aktioon. Suomessa Youth With A Mission järjestäytyi virallisesti vuonna 1977 nimellä Lähetysnuoret. Vuonna 1994 yhdistyksen nimeksi vaihtui Missionuoret – Youth With A Mission Finland ry. Merkittävä osa Missionuorten työtä on King's Kids -toiminta, joka tavoittaa vuosittain noin tuhat lasta ympäri Suomea. YWAM Finland on Suomen Evankelisen Allianssin jäsenyhteisö.
2000-luvulla Missionuorten työ Suomessa on kasvanut nopeasti. Tällä hetkellä koulutus- tai muuta toimintaa on Siilinjärvellä, Helsingissä, Perheniemessä, Rovaniemellä ja Evijärvellä.
Aiheesta muualla

YWAM Kansainväliset verkkosivut
YWAM Finlandin verkkosivut (Arkistoitu – Internet Archive)
Marco Etcheverry

Marco Etcheverry
Marco Antonio Etcheverry Vargas (s. 26. syyskuuta 1970 Santa Cruz) on bolivialainen jalkapalloilija, pelipaikaltaan hyökkäävä keskikenttäpelaaja. Häntä pidetään yleisesti yhtenä Bolivian kaikkien aikojen parhaista pelaajista.
Etcheverry pelasi seuratasolla kotimaansa lisäksi Espanjassa, Chilessä, Kolumbiassa, Ecuadorissa ja Yhdysvalloissa. Bolivian maajoukkueessa hän pelasi 71 ottelua ja teki niissä 13 maalia. Etcheverry kuului Bolivian joukkueeseen vuoden 1994 MM-kilpailuissa mutta sai punaisen kortin jo muutama minuutti sen jälkeen, kun hän oli tullut vaihdosta kentälle ensimmäisessä alkulohko-ottelussa Saksaa vastaan, eikä hän enempää turnauksessa pelannut. Etcheverry pelasi kuudessa Copa América -turnauksessa vuosina 1989–1999 yhteensä 21 ottelua ja teki niissä neljä maalia. Copa Américassa 1997 hän pelasi ensimmäistä ottelua lukuun ottamatta täydet minuutit Bolvian saavuttaessa hopeaa ja teki maalin alkulohko-ottelussa Saksaa sekä puolivälieräottelussa Kolumbiaa vastaan.
Marco Fabbri

| Mitalit | Mitalit | Mitalit |  |
| --- | --- | --- | --- |
|  Charlène Guignard ja Marco Fabbri Ranskan Grand Prix'n mitalisteina marraskuussa 2019. |  Charlène Guignard ja Marco Fabbri Ranskan Grand Prix'n mitalisteina marraskuussa 2019. |  Charlène Guignard ja Marco Fabbri Ranskan Grand Prix'n mitalisteina marraskuussa 2019. |  |
Taitoluistelu
Maa:   Italia
| EM-kilpailut  | EM-kilpailut  | EM-kilpailut  |  |
|  Pronssia | Minsk 2019 | jäätanssi |  |
| Universiadit  | Universiadit  | Universiadit  |  |
|  Kultaa | Granada 2015 | jäätanssi |  |
Marco Fabbri (s. 2. helmikuuta 1988 Milano) on italialainen taitoluistelija. Hän on jäätanssin Euroopan-mestaruusmitalisti ja universiadivoittaja.
Fabbri on luistellut ranskalaissyntyisen Charlène Guignardin parina arvokilpailuissa vuodesta 2011 alkaen. He ylsivät kymmenen parhaan joukkoon ensimmäisen kerran Euroopan-mestaruuskilpailuissa vuonna 2013 ja maailmanmestaruuskilpailuissa vuonna 2018. He saavuttivat EM-pronssia vuonna 2019. Talviuniversiadeissa 2015 he voittivat kultaa. Olympialaisissa he ovat sijoittuneet 14:nneksi Sotšissa 2014 ja kymmenenneksi Pyeongchangissa 2018.
Kansainvälisissä Grand Prix -kilpailuissa Fabbri ja Guignard ovat yltäneet vuonna 2018 toiseksi Skate Americassa ja Helsingin kilpailussa sekä vuonna 2019 kolmanneksi Internationaux de Francessa ja NHK Trophyssa. He ovat voittaneet Italian-mestaruuden vuosina 2019–2021.
Nikifóros

| Nikifóros Νικηφόρος |
| --- | --- |
 Kunnallisyksikön sijainti
 Nikifóros
 Koordinaatit: 41°10′00″N, 24°18′38″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Dráma
Kunta:  Paranésti
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  020402
Väkiluku (2011):  2 805
 – Kylä­yhdys­kunta:  321
 – Kylä:  296
Aikavyöhyke:  UTC+2
 – Kesäaika:  UTC+3
Rekisterikilpi:  RM
Infobox OKVirheellinen NIMI-arvo: 
Nikifóros (kreik. Νικηφόρος) on Kreikan kylä sekä samanniminen Paranéstin kunnan kunnallisyksikkö (Δημοτική Ενότητα Νικηφόρου, Dimotikí Enótita Nikifórou) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 2 805 ja varsinaisen Nikifóroksen kylän väkiluku 296 (vuonna 2011).
Nikifóroksen kylä sijaitsee linnuntietä noin 14 kilometriä itään Drámasta. Nikifóroksen kunnallisyksikkö käsittää Paranéstin kunnan eteläosan. Nikifóros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paranéstin kuntaan, jolloin se muuttui uuden kunnan kunnallisyksiköksi.
Kunnallisyksikön osat

Nikifóroksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Adrianí | Adrianí | 1 080 |
| Áno Pyxári | Áno Pyxári | 20 |
| Áno Pyxári | Gýros | 15 |
| Áno Pyxári | Teíchos | 63 |
| Áno Pyxári | Ypsilókastro | 38 |
| Nikifóros | Marmariá | 12 |
| Nikifóros | Mikrolivádi | 13 |
| Nikifóros | Nikifóros | 296 |
| Plataniá | Mavrokordátos | 59 |
| Plataniá | Pelekití | 13 |
| Plataniá | Plataniá | 464 |
| Plataniá | Prinólofos | 76 |
| Plataniá | Thamnotó | 21 |
| Platanóvrysi | Chamokérasa | 81 |
| Platanóvrysi | Drymótopos | 1 |
| Platanóvrysi | Paliámpela | 48 |
| Platanóvrysi | Platanóvrysi | 58 |
| Platanóvrysi | Terpsithéa | 23 |
| Pteléa | Pteléa | 209 |
| Ypsilí Ráchi | Ypsilí Ráchi | 215 |
Yhteensä: 2 805
Marco Ferrari

Ferrari vuonna 2010
Marco Virgilio Ferrari (27. marraskuuta 1932 Bergamo – 23. marraskuuta 2020) oli italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin Milanon arkkihiippakunnan vihkipiispaksi sekä Mazacan titulaaripiispaksi 8. syyskuuta 1987. Piispaksi vihkiminen seurasi 18. lokakuuta. Pääkonsekraattorina toimi Carlo Maria Martini, jota avustivat Renato Corti ja Bernardo Citterio.
Ferrari jäi eläkkeelle 10. tammikuuta 2009.
Ferrari kuoli covid-19-tautiin 23. marraskuuta 2020 87-vuotiaana.
Nishi-Tōkyō

| Nishi-Tōkyō (西東京市) |
| --- | --- |
 Nishi-Tōkyōn kaupunkikuvaa
 lippu:  Symboli
 Nishi-Tōkyōn sijainti Tokion metropolissa
 Nishi-Tōkyō
 Koordinaatit: 35°43′32.2″N, 139°32′17.7″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  15,75 km²
Väkiluku (2017):  200 674
 – Väestötiheys:  12 741 as./km²
Symbolit:  
 – Kukka:  Atsalea (kevät) auringonkukka (kesä) kosmoskukka (syksy) narsissi (talvi)
 – Puu:  Idänselkova ja Cornus florida
Aikavyöhyke:  UTC+9
 
 www.city.nishitokyo.lg.jp 
Infobox OKVirheellinen NIMI-arvo: 
Nishi-Tōkyō (jap. 西東京市, Nishi-Tōkyō-shi, ’Länsi-Tokio’) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Neriman erillisalueeseen, Tokion Higashi-Kurumen, Kodairan, Koganein ja Musashinon kaupunkeihin sekä Saitaman prefektuurin Niizan kaupunkiin. Nishi-Tōkyōssa on 200 674 asukasta (vuonna 2017) ja sen pinta-ala on 15,75 neliökilometriä.
Nishi-Tōkyō on kaupunkina nuori: se perustettiin 21. tammikuuta 2001 Tanashin ja Hōyan kaupunkien yhdistyessä. Kaupunkia palvelevat Seibu-rautateiden Ikebukuro-linja ja Shinjuku-linja.
Kuvia

Musashinon yliopistoa
Tamarokuton tiedekeskus
Sōji-ji
Hibarigaokan rautatieasema
Aiheesta muualla

Kuvia tai muita tiedostoja aiheesta Nishi-Tōkyō Wikimedia Commonsissa
Kaupungin internetsivut (japaniksi)
Marco Evaristti

Marco Evaristti (s. 1963 Santiago de Chile) on chileläissyntyinen, Tanskassa 1980-luvulta lähtien asunut taiteilija, joka on tullut tunnetuksi shokkitaiteestaan.
Evaristti kouluttautui arkkitehdiksi. Hän sai maisterin arvon Tanskan kuninkaallisesta taideakatemiasta. Evaristti on suunnitellut toimistoja Tanskassa ja loistohotellin Bangkokissa. Eniten hän sai kuitenkin julkisuutta teoksellaan Helena & El Pescador, joka esiteltiin ensimmäisen kerran vuonna 2000 Trapholt-museossa Koldingissa. Teokseen kuului kymmenen Moulinex-merkkistä tehosekoitinta, joista jokaisessa ui kultakala. Yleisölle annettiin mahdollisuus käynnistää tehosekoittimia ja tappaa kaloja tai "armahtaa" niitä ja antaa niiden jatkaa uimistaan. Museon johtaja Peter S. Meyer asetettiin syytteeseen eläinrääkkäyksestä, koska hän ei suostunut kytkemään tehosekoittimia irti poliisin käskystä huolimatta. Meyer kuitenkin vapautettiin syytteistä. Evaristti on itse todennut tulevansa aina yhdistetyksi teokseen Helena & El Pescador. Teoksen nimen osa "El Pescador" ("kalastaja") viittaa taiteilijan itsestään alastomana ottamaan kuvaan, johon on liitetty alatyylistä saksankielistä kirjoitusta. Helena & El Pescador -näytös toistettiin Evaristtin 50-vuotispäivän kunniaksi vuonna 2013 järjestetyssä retrospektiivissä, mutta kultakalat olivat tällä kertaa valmiiksi kuolleita ja säilöttyinä hyydykkeeseen tehosekoitinten sisällä.
Evaristti on selittänyt taiteensa julmuutta humanismista kumpuavana. Hän onkin kuolemanrangaistuksen kriitikko. Hän on suunnitellut kuolemaantuomituille asuja teloitukseen ja sisällyttänyt näyttelyyn pinkin teloitussängyn. Vuonna 2008 Evaristti teki kuolemaantuomitun yhdysvaltalaisen Gene Hathornin kanssa sopimuksen, jossa Hathorn testamenttasi ruumiinsa taiteelle. Evaristtin suunnitelmaan kuului Hathornin jauhaminen teloituksen jälkeen kalanruoaksi. Yleisö saisi tällöin ruokkia jauhetulla ruumiilla satoja akvaariossa uivia kultakaloja.
Teoksessaan Forgive Me Helena Evaristti sijoitti kultakaloja akvaarioon, jossa Toora, Raamattu ja Koraani olivat hitaasti hajoamassa veteen. Taiteilija teki myös teoksen, joka koostui hänen oman kehonsa rasvoista valmistetuista lihapullista, jotka syötettiin illallisseurueelle. Lisäksi Evaristti on muun muassa kullannut ja myynyt omia ulosteitaan. Luonnonsuojeluaiheisessa teoksessaan Ice Cube Project Evaristti maalasi Grönlannissa jäävuoren punaiseksi. Hän yritti toistaa vastaavan teon Mont Blancin huipulla, mutta tuli pidätetyksi. Evaristtin kuvataidetta kuuluu lukuisten museoiden kokoelmiin muun muassa Chilessä, Tanskassa, Australiassa, Argentiinassa, Kuuballa ja Thaimaassa.
Manuel Alegre

Manuel Alegre
Manuel Alegre de Melo Duarte GCL (s. 12. toukokuuta 1936 Águeda) on portugalilainen runoilija ja sosialistipuolueen poliitikko. Hän on ollut tuottelias kirjoittaja, jonka tekstejä on tehty myös lauluiksi. Hänelle myönnettiin Camões-palkinto vuonna 2017.
Alegre opiskeli Coimbran yliopistossa. Hän joutui hallituksen epäsuosioon avoimesta vastustuksestaan António de Oliveira Salazaria kohtaan johtuen. Hän olikin pitkään ulkomailla; Angolassa ja Algeriassa. Hän palasi Portugaliin neilikkavallankumouksen jälkeen ja pääsi parlamenttiin ensimmäistä kertaa 1975. Hänen kunniakseen on pystytetty Coimbrassa patsas. Alegre osallistui tammikuun 2006 presidentinvaaleihin saaden 20,7 % kannatuksen.
Marcus Octavius

Marcus Octavius oli Rooman kansantribuuni. Hän oli kansantribuuni samaan aikaan kuin Tiberius Gracchus, vuonna 133 eaa. Gracchus ajoi voimallisesti maareformia, jota Octavius puolestaan vastusti. Miehistä tuli toistensa poliittisia vastustajia.
Jostain syystä Tiberius Gracchus oli päättänyt ohittaa senaatin ja toi maareforminsa lakiehdotuksen suoraan ehdolle kansankokoukselle. Senaatti sai Marcus Octaviuksen käyttämään veto-oikeuttaan. Tavallisesti tämän olisi pitänyt riittää ehdotuksen hylkäykseen. Tiberius Gracchus ei kuitenkaan perääntynyt, koska uskoi maareformin olevan tärkeä.
Gracchus vaati kansankokousta erottamaan Octaviuksen kansantribuunin virasta. Yllättäen kansankokous suostui tähän, jolloin Octaviuksen veto-oikeus hylättiin ja kansankokous hyväksyi lain maareformista.
Octaviuksen erottaminen käänsi kuitenkin useat Gracchuksen kannattajista häntä vastaan, sillä he katsoivat, että tämä teko rapautti tribuuni-instituution. Heidän mielestään väite, että kansan tahtoa vastustaneet tribuunit lakkaisivat olemasta tribuuneja, ei pitänyt paikkaansa.
Marcus Olofsson

| Henkilötiedot |
| --- | --- | --- | --- |
Syntymäaika: 4. elokuuta 1982 (ikä 42)
Syntymäpaikka: Söderhamn, Ruotsi
Pelipaikka: keskikenttäpelaaja, laitahyökkääjä
Pituus: 182 cm
Seurat
| Vuodet | Seura | O | (M) |
| –2008 | Sandviken |  |  |
| 2009–2012 | IFK Mariehamn | 108 | (5) |
| 2013–2015 | Sandviken |  |  |
| 2016–2017 | Söderhamn |  |  |
| 22018– | Valbo |  |  |
 Seurajoukkueuran tilastot kattavat vain kansalliset sarjat, päivitetty 28. marraskuuta 2011.
Marcus Olofsson (s. 4. elokuuta 1982 Söderhamn, Ruotsi) on ruotsalainen jalkapalloilija, pelipaikaltaan keskikenttäpelaaja tai laitahyökkääjä. Hän pelasi Suomen Veikkausliigassa kausina 2009–2012 IFK Mariehamnin joukkueessa. Hän pelasi neljän kauden aikana Veikkausliigassa 108 ottelua ja teki niissä viisi maalia, joista neljä ensimmäisellä kaudellaan. Ruotsissa hän ei ole pelannut pääsarjatasolla. Siellä hänen seurojaan ovat olleet Sandviken, Söderhamn ja Valbo.
Nishikyō-ku

| Nishikyō-ku (西京区) |
| --- | --- |
 Matsunoo-taishan pyhäkkö
 Nishikyōn suuralueen sijainti Kioton kaupungissa
 Nishikyō-ku
 Koordinaatit: 34°59′06″N, 135°41′36″E 
Valtio:  Japani
Alue:  Kansai
Prefektuuri:  Kioton prefektuuri
Kaupunki:  Kioto
Hallinto:  
 – Hallinnon tyyppi:  Suuralue
Pinta-ala:  
 – Kokonaispinta-ala:  59,24 km²
Väkiluku (12/2020):  148 113
 – Väestötiheys:  2 500 as./km²
 
 https://www.city.kyoto.lg.jp/nisikyo/ 
Infobox OKVirheellinen NIMI-arvo: 
Nishikyō-ku (jap. 西京区) on yksi Kioton kaupungin 11 suuralueesta. Se sijaitsee Kioton lounaisosassa Katsurajoen länsirannalla. Suuralueen länsiosissa kohoaa vuoristoalueita, ja pohjoisessa se ulottuu Arashiyaman seudulle, joka on suosittu matkailukohde. Nishikyōn suuralueella on 148 113 asukasta (joulukuussa 2020) ja sen pinta-ala on 59,24 neliökilometriä.
Nishikyōn suuralue perustettiin vuonna 1976 erottamalla Katsurajoen länsipuolinen alue Ukyōn suuralueesta. Sen jälkeen alueelle on rakennettu useita lähiöitä, kuten Rakusai New Town, ja sen asukasluku on kasvanut huomattavasti. Alueen keskusta on muodostunut Katsuran rautatieaseman ympärille. Nishikyōssa toimii Kioton yliopiston Katsuran kampus, jossa on nano- ja bioteknologian tutkimusta. Jäljellä olevilla maaseutumaisilla alueilla viljellään esimerkiksi kakeja, bambunversoja ja munakoisoja.
Nishikyōn rakennettuun kulttuuriperintöön kuuluu muun muassa useita buddhalaisia temppeleitä, kuten sammalpuutarhastaan tunnettu Saihō-ji eli Koke-dera, Hōbodai-in, Hōrin-ji, Kegon-ji eli Suzumushi-dera, Shōji-ji ja Yoshimine-dera. Šintolaisia pyhäkköjä ovat Matsunoo-taisha ja Ōharano-jinja. Katsurajoen varrella sijaitsee Edo-kauden alkupuolella 1600-luvulla rakennettu Katsuran keisarillinen huvila.
Nishikyōn suuraluetta palvelevat JR Nishi-Nihonin San’in-päälinja (suuralueen pohjoisrajalla), Hankyū-rautateiden Kioto-päälinja ja Arashiyama-linja sekä Sagano kankō -rautatie.
Kuvia

Katsura-rikyūn puutarhaa
Saihō-jin temppelin sammalpuutarha
Katsurajoki Nishikyō-kun rajalla
Matsuo-taishan rautatieasema
Aiheesta muualla

Kuvia tai muita tiedostoja aiheesta Nishikyō-ku Wikimedia Commonsissa
Suuralueen internetsivut (japaniksi)
Manuel Alexandre

| Manuel Alexandre |
| --- | --- |
 Manuel Alexandre vuonna 2004.
Henkilötiedot
Syntynyt: 11. marraskuuta 1917 Madrid, Espanja
Kuollut: 12. lokakuuta 2010 (92 vuotta) Salamanca, Kastilia ja León, Espanja
Ammatti:  näyttelijä
Aiheesta muualla
IMDb 
Elonet
Manuel Alexandre Abarca (11. marraskuuta 1917 Madrid, Espanja – 12. lokakuuta 2010 Madrid, Espanja) oli espanjalainen näyttelijä.
Manuel Alexandre opiskeli alun alkaen lakia, mutta näytteleminen meni pian sen edelle. Hän pääsi teatterikouluun Madridiin ja teki ensiesiintymisensä ammattiteatterissa 1945 ja elokuvassa 1947. Hänet palkittiin vuonna 1996 Gijónin kansainvälisillä elokuvajuhlilla parhaana miesnäyttelijänä elokuvasta El angel de la guarda.
Alexandre esiintyi espanjalaisten elokuvien ohella televisiossa, ja hänen uransa jatkui aina 2000-luvulle saakka. Hänelle myönnettiin vuonna 2003 Goya-palkinto elämäntyöstä.
Mardonios

Mardonios (kuoli 479 eaa.) oli persialainen sotapäällikkö. Hänen isänsä oli Gobryas, ja hänen äitinsä oli luultavasti Persian kuninkaan Dareios I:n sisar. Mardonios meni naimisiin Dareioksen tyttären Artozostran kanssa. Mardonios tunnetaan parhaiten siitä, että hän johti persialaisia joukkoja Plataiain taistelussa 479 eaa.
Nikica Valentić

| Nikica Valentić |
| --- | --- |

Kroatian 5. pääministeri
 3. huhtikuuta 1993 - 7. marraskuuta 1995  
Presidentti:  Franjo Tuđman
Edeltäjä:  Hrvoje Šarinić
Seuraaja:  Zlatko Mateša
Henkilötiedot
Syntynyt: 24. marraskuuta 1950  Gospić, Jugoslavia (nykyään Kroatia)
Kuollut: 3. toukokuuta 2023 (72 vuotta)
Tiedot
Puolue:  Kroatian demokraattinen liitto
Nikica Valentić (24. marraskuuta 1950 – 3. toukokuuta 2023) oli kroatialainen poliitikko.
Pääministeriksi

Valentić kävi Zagrebin yliopiston ja työskenteli INA-öljy-yhtiössä. Vuonna 1993 hän liittyi Kroatian demokraattisen liiton jäseneksi. Tämän jälkeen hänestä tuli pääministeri. Vuonna 1994 Valentićin hallitus otti käyttöön Kroatian kunan. Valentić erosi pääministerin virasta Bosnian sodan aikoihin.
Pääministeriksi > Eron jälkeen

Vuonna 2003 Valentić yritti päästä jälleen kerran pääministerin virkaan, mutta hävisi parlamenttivaalit. Hän kertoi vielä yrittävänsä päästä pääministeriksi tämän jälkeen.
Neuroopan omistajat

| Neuroopan omistajat Jope Ruonansuu |
| --- | --- | --- |

Studioalbumin tiedot
 Äänitetty : 1999
 Julkaistu: 1999
 Formaatti: CD, C-kasetti
 Tuottaja(t): Risto Asikainen
 Tyylilaji: huumorimusiikki
 Kesto: 56.24
 Levy-yhtiö: Audiovox Records Oy
Listasijoitukset
  36.
Jope Ruonansuun muut julkaisut
| Vara Mara 1997 | Neuroopan omistajat 1999 | Naurettava 90-luku 2000 |
Neuroopan omistajat on Jope Ruonansuun vuonna 1999 julkaistu kymmenes studioalbumi. Albumin kappaleet ovat pääasiassa Jope Ruonansuun säveltämiä ja sanoittamia, Risto Asikaisen sovittamia ja tuottamia.
Kappaleet

Neurologi Teemu Munuaisen vastaanotolla Peku – 1.33
Soneranputsausjenkka – 1.35  (alkuperäinen kappale: Jenkka hevosen puhdistamisesta)
Neurologi Teemu Munuaisen vastaanotolla Vaari – 1.42
Kesmihumppa – 2.51
Neurologi Teemu Munuaisen vastaanotolla Pavarotta – 1.12
Henry S. – 3.14
Neurologi Teemu Munuaisen vastaanotolla Heikki – 1.09
Tosimies jos oisin – 2.22
Neurologi Teemu Munuaisen vastaanotolla Mauni – 1.43
Rampa-Maija – 3.14
Fagerholm – 0.12
Todella juoppojen soittajien blues – 2.28
Neurologi Teemu Munuaisen vastaanotolla Alvi – 1.15
Nalkutta – 3.24
Ruutulippu Special – 1.49
Angliankatsastuslaulu – 3.25
Neurologi Teemu Munuaisen vastaanotolla Hermunen – 1.02
Annakaisa – 3.14
Neurologi Teemu Munuaisen vastaanotolla Marco – 1.21
Pumpström – 2.28
Neurologi Teemu Munuaisen vastaanotolla rattijuoppo  – 1.01
Surkeena baariin – 3.38
Neurologi Teemu Munuaisen vastaanotolla Matti tai Teppo – 1.01
Länsirannikolla – 3.51
Neurologi Teemu Munuaisen vastaanotolla Jope Ruonansuu – 1.16
Omenan kokoinen Diapam – 3.57
Tekijät > Muusikot

Jope Ruonansuu – laulu, imitaatiot, saksofoni
Vesa Anttila – kitarat
Anssi Nykänen – rummut
Harri Rantanen – basso
Stiina ja Drome – taustalaulut
Pedro Hietanen – haitari
Risto Asikainen – tuotanto, äänitys, miksaus, kosketinsoittimet ja kitarat
Tekijät > Muut levyn tekoon osallistuneet

Jussi Salmela – masterointi
Aiheesta muualla

Neuroopan omistajat Discogsissa. (englanniksi)
Jope Ruonansuu
| --- | --- |
Studioalbumit:   Matkiva kulkuri (1988)  Elvis-osasto (1992)  Täällä Washington (1992)  Politiikkaa ja erotiikkaa (1993)  Jope Ruonansuu presidentiksi (1993)  Kiikun kaakun (1994)  Washington Bar (1995)  Piinapenkki (1996)  Vara Mara (1997)  Neuroopan omistajat (1999)  Hauskaa joulua t: Jope (2000)  Lomakiertue (2001)  Työnnä kännykkä hanuriin (2002)  Finnshits (2003)  Tosi-CD (2004)  Me hirviöt (2006)  Tanssii läskien kanssa (2007)  Enkeleitä toisillemme – Herkimmät laulut (2008)  Kunnioittaen – Yhden miehen tribuutti (2009)  Naamakirja (2010)  Jopetusministeri (2011)  Veljekset kuin kyljykset (2012)  Jope Ruonansuu ja Porsaanperän pikkujoulut (2013)  Biisinmurtajat (2016) 
Kokoelmat:   Mix 1 (1995)  Naurettava 90-luku – 60 parasta naururaitaa (2000)  Jope Ruonansuu & Juha Laitila: American Office – Parhaat radiosketsit (2002)  Naura pois – 20 huumorihittiä (2002)  Kaikkien aikojen parhaat – Aattelepa ite (2009)  Sound Pack 12 (2010)  32 Jopeinta laulua (2014) 
Singlet:   Enska ja Hanski / Matkiva Kulkuri (1988)  Nyt lähtee läskit / Rantamiehen balladi (1991)  Hyppää pois / Ilman jarruja helvettiin (1991)  Pappi vaan joi (1995)  Enkeleitä toisillemme / Veronpunaiset ruusut (1996)  Mararock / Satasen laina (1997)  Kaikki menee kun sovittelee / Mattiesko Hytönen (1997, vedettiin pois ennen virallista myyntipäivää)  Soneranputsausjenkka (1999)  Umtsi-um (2002)  Annelin silmin / Stressmann (2003)  Aulis Gerlander / Haluan Aidoliksi (2004)  Yllytyshullu / Matti on numero yksi (2004)  Sua rakastan kuin hullu / Uu Pee Ämmät (2006)  Yhden miehen rivitanssi / Digitaalihumppa (2007)  Enkeleitä toisillemme – Äiti (promo, 2008)  Rahamaailma / Kerran jos toisenkin (2009)  Katsastusinssi Nauraa (2011)  Loirinuotiolla (2016) Luettelo Jope Ruonansuun kappaleista 
Filmografia:   Jope Ruonansuun filmografia  Jopet Show Jope Ite
Niels-Christian Holmstrøm

| 0 | 1 | 2 |
| --- | --- | --- |

Henkilötiedot
Koko nimi: Niels-Christian Holmstrøm
Syntymäaika: 23. helmikuuta 1947 (ikä 77)
Syntymäpaikka: Kööpenhamina, Tanska
Seurat
| Vuodet | Seura | O (M) |
| 1967–1969 1969–1970 1970–1971 1971–1974 1974–1977 |  KB  ADO Den Haag  HFC Haarlem  KB  FC Girondins de Bordeaux |  |
Maajoukkue
| 1968–1976 |  Tanskan maajoukkue | 15 (4) |
Valmennusura
1978–1979 1980–1983 1984–1986 2001:  Kastrup BK  B 1903  KB  FC Kööpenhamina
Niels-Christian Holmstrøm (s. 23. helmikuuta 1947) on tanskalainen jalkapallovalmentaja ja entinen hyökkääjä. Hän on toiminut urallaan myös FC Kööpenhaminan urheilutoimenjohtajana ja Tanskan maajoukkueen konsulttina. Nykyään hän toimii Kjøbenhavns Boldklubin puheenjohtajana.
Ura pelaajana

Holmstrøm aloitti pelaajauransa Kjøbenhavns Boldklubissa 1967 ja oli jo seuraavalla kaudella joukkueen sekä koko liigan paras maalintekijä KB:n juhliessa mestaruutta. Nuori hyökkääjä nousi jo vuonna 1968 Tanskan maajoukkueeseen debytoiden joulukuussa ottelussa Irlantia vastaan. Holmstrømin maajoukkueura jäi tauolle 1969, kun hän siirtyi ammattilaiseksi Alankomaihin ADO Den Haagin joukkueeseen. Tuolloin ammattilaispelaajilla ei ollut asiaa maajoukkeeseen. Hän pelasi Alankomaissa myös HFC Haarlemissa, mutta kärsi loukkaantumisesta, jonka piti päättää koko hänen uransa.
Holmstrøm palasi kotimaahansa ja pelasi KB:ssä voittaen Tanskan mestaruuden 1974. Hän palasi myös maajoukkueeseen 1973 ja toimi myös maajoukkueen kapteenina. Mestaruuskauden jälkeen hän siirtyi Ranskaan FC Girondins de Bordeaux'hon, jossa pelasi uransa kolme viimeistä vuotta. Tanskan maajoukkueen ammattilaiskielto oli purettu 1971 ja Holmstrøm jatkoi myös maajoukkueessa marraskuuhun 1976 saakka.
Meriitit pelaajana

Tanskan maajoukkue (2): 1968, 1974
Tanskan liigan maalikuningas (2): 1968, 1974
Tanskan cup: 1969
Tanskan vuoden pelaaja: 1974